ddrg/super_eurlex huggingface dataset:
KOMMISSIONENS BESLUTNING af 12. januar 1996 om udformningen af afstamningscertifikater for æg af avlskvæg og de oplysninger, certifikaterne skal indeholde (Tekst af betydning for EØS) (96/80/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 77/504/EØF af 25. juli 1977 om racerent avlskvæg (1), senest ændret ved akten vedrørende Østrigs, Finlands og Sveriges tiltrædelse, særlig artikel 5 og artikel 6, stk. 1, femte led, og

ud fra følgende betragtninger:

Ifølge artikel 6, stk. 1, femte led, i ovennævnte direktiv bestemmer Kommissionen efter proceduren i direktivets artikel 8 de oplysninger, som afstamningscertifikatet, der skal ledsage æg af avlskvæg, når de bringes i handelen inden for EF, skal indeholde;

selve certifikaterne kan undværes, hvis de oplysninger, der omhandles i denne beslutning, allerede står i referencedokumenter vedrørende æg af avlskvæg, der bringes i handelen inden for EF;

udformningen af og oplysningerne i afstamningscertifikatet for avlskvæg er allerede fastsat ved Kommissionens beslutning 86/404/EØF (2) og for sæd og embryoner ved Kommissionens beslutning 88/124/EØF (3); oplysningerne om avlskvæg bør indgå i certifikatet vedrørende æg;

de i denne beslutning fastsatte foranstaltninger er i overensstemmelse med udtalelse fra Den Stående Zootekniske Komité -

VEDTAGET FØLGENDE BESLUTNING:

Artikel 1

Følgende oplysninger skal angives i certifikatet for æg af avlskvæg:

- ajourførte oplysninger som anført i artikel 1 i beslutning 86/404/EØF om donorkoen og dens blodgruppe

- oplysninger til identifikation af ægget, opsamlingsdatoen og navn og adresse på ægopsamlingcentret og modtageren.

Hvis der er mere end ét æg på et enkelt strå, skal dette klart angives, og desuden skal æggene alle stamme fra samme donorko.

Artikel 2

Oplysningerne i artikel 1 kan anføres:

1) i form af et certifikat som vist i bilaget2) i dokumenter, der ledsager æggene. I så fald skal de kompetente myndigheder bekræfte, at de i artikel 1 omhandlede oplysninger er anført i disse dokumenter, ved følgende angivelse:

»Undertegnede bekræfter, at disse dokumenter indeholder de oplysninger, der omhandles i artikel 1 i Kommissionens beslutning 96/80/EF.«

Artikel 3

Denne beslutning er rettet til medlemsstaterne.

Udfærdiget i Bruxelles, den 12. januar 1996.

På Kommissionens vegne

Franz FISCHLER

Medlem af Kommissionen

(1) EFT nr. L 206 af 12. 8. 1977, s. 8.

(2) EFT nr. L 233 af 20. 8. 1986, s. 19.

(3) EFT nr. L 62 af 8. 3. 1988, s. 32.

BILAG

>REFERENCE TIL EN FILM>

>REFERENCE TIL EN FILM>
KOMMISSIONENS BESLUTNING af 18. april 1996 om ændring af beslutning 92/486/EØF for så vidt angår reglerne for samarbejdet mellem det fælles datacenter for edb-nettet Animo og medlemsstaterne (Tekst af betydning for EØS) (96/296/EF)

KOMMISSIONEN FOR DE EUROPÆISKE FÆLLESSKABER HAR under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (1), senest ændret ved direktiv 92/118/EØF (2), særlig artikel 20, stk. 3, og

ud fra følgende betragtninger:

For at muliggøre en dybtgående undersøgelse af de forskellige valgmuligheder med hensyn til opbygningen af Animo-nettet er det nødvendigt at forlænge den nuværende ordning med et år med mulighed for en yderligere forlængelse på et år; i denne forbindelse er det nødvendigt at ændre Kommissionens beslutning 92/486/EØF af 25. september 1992 om regler for samarbejdet mellem det fælles datacenter for edb-nettet Animo og medlemsstaterne (3), senest ændret ved akten vedrørende Østrigs, Sveriges og Finlands tiltrædelse;

i den takstberegning, der gælder fra den 1. april 1996, skal der tages hensyn til de tilsluttede enheder;

grundlaget bør være det antal enheder, der er tilsluttet nettet pr. 1. april 1996; i denne forbindelse skal der henvises til Kommissionens beslutning 96/295/EF om identifikation og fastsættelse af listen over Animo-enheder (4);

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I beslutning 92/486/EØF indsættes som artikel 2a:

»Artikel 2a)

1. De i artikel 1 fastsatte koordinationsmyndigheder sørger for, at de i samme artikel omhandlede kontrakter:

- forlænges med et år

- åbner mulighed for en yderligere forlængelse på et år.

2. I forbindelse med stk. 1 anvendes følgende takstberegning:

386 ECU pr. enhed (central enhed, lokal enhed, grænseinspektionspost), der er anført i listen i beslutning 96/295/EF (*).

(*) EFT nr. L 113 af 7. 5. 1996, s. 1.«.

Artikel 2

Denne beslutning træder i kraft den 1. april 1996.

Artikel 3

Denne beslutning er rettet til medlemsstaterne.

Udfærdiget i Bruxelles, den 18. april 1996.

På Kommissionens vegne

Franz FISCHLER

Medlem af Kommissionen

(1) EFT nr. L 224 af 18. 8. 1990, s. 29.

(2) EFT nr. L 62 af 15. 3. 1993, s. 49.

(3) EFT nr. L 291 af 7. 10. 1992, s. 20.

(4) Se side 1 i denne Tidende.
KOMMISSIONENS BESLUTNING af 26. marts 1996 om ændring af beslutning 94/448/EF om særlige betingelser for import af fiskerivarer og akvakulturprodukter med oprindelse i New Zealand (Tekst af betydning for EØS) (96/254/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer (1), senest ændret ved akten vedrørende Østrigs, Finlands og Sveriges tiltrædelse, særlig artikel 11, stk. 5, og

ud fra følgende betragtninger:

Listen over de virksomheder og fabriksfartøjer, der er godkendt af New Zealand til import af fiskerivarer og akvakulturprodukter til EF blev fastsat ved Kommissionens beslutning 94/448/EF (2), senest ændret ved beslutning 96/31/EF (3); denne liste kan ændres, når den kompetente myndighed i New Zealand har fremsendt en ny liste;

den kompetente myndighed i New Zealand har fremsendt en ny liste over 164 virksomheder og 205 fabriksfartøjer;

det er nødvendigt at ændre listen over godkendte virksomheder og fabriksfartøjer i overensstemmelse hermed;

de i denne beslutning fastsatte foranstaltninger er fastsat i overensstemmelse med den procedure, der blev indført ved Kommissionens beslutning 90/13/EØF (4) -

VEDTAGET FØLGENDE BESLUTNING:

Artikel 1

Bilag B til beslutning 94/448/EF affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 26. marts 1996.

På Kommissionens vegne

Franz FISCHLER

Medlem af Kommissionen

(1) EFT nr. L 268 af 24. 9. 1991, s. 15.

(2) EFT nr. L 184 af 20. 7. 1994, s. 16.

(3) EFT nr. L 9 af 12. 1. 1996, s. 6.

(4) EFT nr. L 8 af 11. 1. 1990, s. 70.

BILAG

»BILAG B

LISTE OVER GODKENDTE VIRKSOMHEDER OG FABRIKSFARTØJER

I. Virksomheder

>TABELPOSITION>

II. Fabriksfartøjer

>TABELPOSITION>
KOMMISSIONENS BESLUTNING af 25. november 1996 om ændring af beslutning 77/144/EØF om fastsættelse af den kode og de standardregler, der gælder for omskrivning til maskinlæsbar form af resultaterne fra undersøgelserne af plantager med visse arter af frugttræer, og om fastsættelse af grænserne for produktionszonerne med henblik på disse undersøgelser (EØS-relevant tekst) (96/689/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 76/625/EØF af 20. juli 1976 om statistiske undersøgelser, der skal foretages af medlemsstaterne for at bestemme produktionskapaciteten for plantager med visse arter af frugttræer (1), senest ændret ved Kommissionens forordning (EØF) nr. 1057/91 (2), særlig artikel 4, stk. 4, og artikel 9, og

ud fra følgende betragtninger:

Erfaringerne med gennemførelsen af den seneste basisundersøgelse viser, at det vil være fornuftigt at foretage en række ændringer i den fælles liste over arter, der skal undersøges; det er derfor nødvendigt at ændre bilag II til Kommissionens beslutning 77/144/EØF (3), senest ændret ved beslutning 95/531/EF (4);

undersøgelseskarakteristikaene er fastsat i artikel 2 i direktiv 76/625/EØF, og gennemførelsesbestemmelserne til denne artikel fastsættes efter den i artikel 9 i dette direktiv angivne fremgangsmåde;

de i denne beslutning fastsatte foranstaltninger er i overensstemmelse med udtalelse fra Den Stående Landbrugsstatistiske Komité -

VEDTAGET FØLGENDE BESLUTNING:

Artikel 1

Bilag II i beslutning 77/144/EØF erstattes af bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 25. november 1996.

På Kommissionens vegne

Yves-Thibault DE SILGUY

Medlem af Kommissionen

(1) EFT nr. L 218 af 11. 8. 1976, s. 10.

(2) EFT nr. L 107 af 27. 4. 1991, s. 11.

(3) EFT nr. L 47 af 18. 2. 1977, s. 52.

(4) EFT nr. L 302 af 15. 12. 1995, s. 37.

BILAG

»BILAG II

Koder for de enkelte sorter af hver art med henblik på indberetning til Eurostat af resultaterne af medlemsstaternes statistiske undersøgelser af plantager med visse arter af frugttræer

(Direktiv 76/625/EØF)

>TABELPOSITION>
KOMMISSIONENS BESLUTNING af 6. februar 1996 om ændring af beslutning 92/164/EØF, Euratom om bemyndigelse af Portugal til at beregne grundlaget for Fællesskabernes momsindtægter på basis af statistiske oplysninger hidrørende fra år, der ligger længere tilbage end det næstsidste år (Kun den portugisiske udgave er autentisk) (96/159/Euratom, EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til traktaten om oprettelse af Det Europæiske Atomenergifællesskab,

under henvisning til Rådets forordning (EØF, Euratom) nr. 1553/89 af 29. maj 1989 om den endelige ordning for ensartet opkrævning af egne indtægter hidrørende fra merværdiafgiften (1), særlig artikel 13, og

ud fra følgende betragtninger:

Kommissionen har for Portugals vedkommende på grundlag af forordning (EØF, Euratom) nr. 1553/89 vedtaget beslutning 92/164/EØF, Euratom (2), der bemyndiger Portugal til for regnskabsåret 1989 og 1990 at beregne grundlaget for Fællesskabernes momsindtægter på basis af statistiske oplysninger hidrørende fra år, der ligger længere tilbage end det næstsidste år;

Portugal er stadig ikke i stand til, for så vidt angår fordelingen af transaktionerne efter satser i henhold til artikel 4, stk. 4, i forordning (EØF, Euratom) nr. 1553/89, at benytte nationalregnskaberne vedrørende det næstsidste år forud for det budgetår, for hvilket grundlaget for momsindtægterne beregnes, eftersom kun nationalregnskabet vedrørende 1989 er tilstrækkeligt detaljeret som grundlag for beregning af den vejede gennemsnitssats; Portugal bør derfor bemyndiges til at benytte nationalregnskaberne vedrørende 1989 til beregning af den vejede gennemsnitssats for budgetårene 1992 og 1993;

Det Rådgivende Udvalg for Egne Indtægter har godkendt den rapport, der indeholder udvalgsmedlemmernes udtalelser om nærværende beslutning -

VEDTAGET FØLGENDE BESLUTNING:

Artikel 1

For så vidt angår fordelingen af transaktionerne efter sats i henhold til artikel 4, stk. 4, i forordning (EØF, Euratom) nr. 1553/89 bemyndiges Portugal til for budgetårene 1992 og 1993, for hvilke grundlaget for momsindtægterne skal beregnes, at benytte oplysninger fra nationalregnskabet for 1989.

Artikel 2

Denne beslutning er rettet til Den Portugisiske Republik.

Udfærdiget i Bruxelles, den 6. februar 1996.

På Kommissionens vegne

Erkki LIIKANEN

Medlem af Kommissionen

(1) EFT nr. L 155 af 7. 6. 1989, s. 9.

(2) EFT nr. L 73 af 19. 3. 1992, s. 23.
KOMMISSIONENS BESLUTNING af 2. februar 1996 om anerkendelse af den irske standard IS310: First Edition, som fastlægger specifikationer for miljøstyringssystemer i overensstemmelse med artikel 12 i Rådets forordning (EØF) nr. 1836/93 (Tekst af betydning for EØS) (96/149/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1836/93 (1) om industrivirksomheders frivillige deltagelse i en fællesskabsordning for miljøstyring og miljørevision, særlig artikel 12, og

ud fra følgende betragtninger:

I henhold til artikel 12 i forordning (EØF) nr. 1836/93 skal virksomheder, der opfylder nationale, europæiske eller andre internationale standarder for miljøstyrings- og miljørevisionssystemer, og som er behørigt certificerede inden for den pågældende standard, samtidigt anses for at opfylde de tilsvarende krav i forordning (EØF) nr. 1836/93, såfremt navnlig standarderne og certificeringssystemerne er anerkendt af Kommissionen i overensstemmelse med den fremgangsmåde, der er fastsat i artikel 19 heri;

i henhold til artikel 12 i forordning (EØF) nr. 1836/93 skal oplysning om de anerkendte standarder og anerkendte kriterier offentliggøres i De Europæiske Fællesskabers Tidende;

Kommissionen er blevet anmodet om at anerkende den irske standard IS310: First Edition, som fastlægger specifikationer for miljøstyringssystemer;

den irske standard IS310: First Edition indeholder specifikationer for miljøstyrings- og miljørevisionssystemer, der svarer til nogle af kravene i forordning (EØF) nr. 1836/93;

det udvalg, der er omhandlet i artikel 19 i forordning (EØF) nr. 1836/93, har ikke afgivet positiv udtalelse om det udkast til foranstaltningen, der var blevet forelagt det af Kommissionen; Rådet har ikke opnået enighed om enten at vedtage det af Kommissionen fremsatte forslag eller at afvise dette; under sådanne omstændigheder skal det fremsatte forslag vedtages af Kommissionen -

VEDTAGET FØLGENDE BESLUTNING:

Artikel 1

I overensstemmelse med artikel 12 i forordning (EØF) nr. 1836/93 anerkender Kommissionen herved, at den irske standard IS310: First Edition, der fastlægger specifikationer for miljøstyringssystemer, indeholder krav, der svarer til kravene i nævnte forordning, som anført i bilaget til denne beslutning.

Artikel 2

Denne beslutning udelukker ikke, at der udarbejdes krav om miljøstyrings- og revisionsordninger i fremtidige europæiske normer, og dispenserer ikke fra kravet om at gennemføre europæiske normer uændret som nationale normer og tilbagetrække ikke-overensstemmende nationale normer i rette tid.

Artikel 3

Denne beslutning er rettet til medlemsstaterne.

Udfærdiget i Bruxelles, den 2. februar 1996.

På Kommissionens vegne

Ritt BJERREGAARD

Medlem af Kommissionen

(1) EFT nr. L 168 af 10. 7. 1993, s. 1.

BILAG

DE KRAV I RÅDETS FORORDNING (EØF) Nr. 1836/93, FOR HVILKE DER ER TILSVARENDE STANDARDER I IS310: FIRST EDITION

>TABELPOSITION>
KOMMISSIONENS BESLUTNING af 2. februar 1996 om anerkendelse af den spanske standard UNE 77-801(2)-94: First Edition, som fastlægger specifikationer for miljøstyringssystemer i overensstemmelse med artikel 12 i Rådets forordning (EØF) nr. 1836/93 (Tekst af betydning for EØS) (96/151/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1836/93 (1) om industrivirksomheders frivillige deltagelse i en fællesskabsordning for miljøstyring og miljørevision, særlig artikel 12, og

ud fra følgende betragtninger:

I henhold til artikel 12 i forordning (EØF) nr. 1836/93 skal virksomheder, der opfylder nationale, europæiske eller andre internationale standarder for miljøstyrings- og miljørevisionssystemer, og som er behørigt certificerede inden for den pågældende standard, samtidigt anses for at opfylde de tilsvarende krav i forordning (EØF) nr. 1836/93, såfremt navnlig standarderne og certificeringssystemerne er anerkendt af Kommissionen i overensstemmelse med den fremgangsmåde, der er fastsat i artikel 19 heri;

i henhold til artikel 12 i forordning (EØF) nr. 1836/93 skal oplysning om de anerkendte standarder og anerkendte kriterier offentliggøres i De Europæiske Fællesskabers Tidende;

Kommissionen er blevet anmodet om at anerkende den spanske standard UNE 77-801(2)-94: First Edition, som fastlægger specifikationer for miljøstyringssystemer;

den spanske standard UNE 77-801(2)-94: First Edition indeholder specifikationer for miljøstyrings- og miljørevisionssystemer, der svarer til nogle af kravene i forordning (EØF) nr. 1836/93;

det udvalg, der er omhandlet i artikel 19 i forordning (EØF) nr. 1836/93, har ikke afgivet positiv udtalelse om det udkast til foranstaltningen, der var blevet forelagt det af Kommissionen; Rådet har ikke opnået enighed om enten at vedtage det af Kommissionen fremsatte forslag eller at afvise dette; under sådanne omstændigheder skal det fremsatte forslag vedtages af Kommissionen -

VEDTAGET FØLGENDE BESLUTNING:

Artikel 1

I overensstemmelse med artikel 12 i forordning (EØF) nr. 1836/93 anerkender Kommissionen herved, at den spanske standard UNE 77-801(2)-94: First Edition, der fastlægger specifikationer for miljøstyringssystemer, indeholder krav, der svarer til kravene i nævnte forordning, som anført i bilaget til denne beslutning.

Artikel 2

Denne beslutning udelukker ikke, at der udarbejdes krav om miljøstyrings- og revisionsordninger i fremtidige europæiske normer, og dispenserer ikke fra kravet om at gennemføre europæiske normer uændret som nationale normer og tilbagetrække ikke-overensstemmende nationale normer i rette tid.

Artikel 3

Denne beslutning er rettet til medlemsstaterne.

Udfærdiget i Bruxelles, den 2. februar 1996.

På Kommissionens vegne

Ritt BJERREGAARD

Medlem af Kommissionen

(1) EFT nr. L 168 af 10. 7. 1993, s. 1.

BILAG

DE KRAV I RÅDETS FORORDNING (EØF) Nr. 1836/93, FOR HVILKE DER ER TILSVARENDE STANDARDER I UNE 77-801(2)-94

>TABELPOSITION>
KOMMISSIONENS BESLUTNING af 2. februar 1996 om anerkendelse af den britiske standard BS7750:1994, som fastlægger specifikationer for miljøstyringssystemer i overensstemmelse med artikel 12 i Rådets forordning (EØF) nr. 1836/93 (Tekst af betydning for EØS) (96/150/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1836/93 (1) om industrivirksomheders frivillige deltagelse i en fællesskabsordning for miljøstyring og miljørevision, særlig artikel 12, og

ud fra følgende betragtninger:

I henhold til artikel 12 i forordning (EØF) nr. 1836/93 skal virksomheder, der opfylder nationale, europæiske eller andre internationale standarder for miljøstyrings- og miljørevisionssystemer, og som er behørigt certificerede inden for den pågældende standard, samtidigt anses for at opfylde de tilsvarende krav i forordning (EØF) nr. 1836/93, såfremt navnlig standarderne og certificeringssystemerne er anerkendt af Kommissionen i overensstemmelse med den fremgangsmåde, der er fastsat i artikel 19 heri;

i henhold til artikel 12 i forordning (EØF) nr. 1836/93 skal oplysning om de anerkendte standarder og anerkendte kriterier offentliggøres i De Europæiske Fællesskabers Tidende;

Kommissionen er blevet anmodet om at anerkende den britiske standard BS 7750:1994, som fastlægger specifikationer for miljøstyringssystemer;

den britiske standard BS 7759:1994 indeholder specifikationer for miljøstyrings- og miljørevisionssystemer, der svarer til nogle af kravene i forordning (EØF) nr. 1836/93;

det udvalg, der er omhandlet i artikel 19 i forordning (EØF) nr. 1836/93, har ikke afgivet positiv udtalelse om det udkast til foranstaltningen, der var blevet forelagt det af Kommissionen; Rådet har ikke opnået enighed om enten at vedtage det af Kommissionen fremsatte forslag eller at afvise dette; under sådanne omstændigheder skal det fremsatte forslag vedtages af Kommissionen -

VEDTAGET FØLGENDE BESLUTNING:

Artikel 1

I overensstemmelse med artikel 12 i forordning (EØF) nr. 1836/93 anerkender Kommissionen herved, at den britiske standard BS 7750:1994, der fastlægger specifikationer for miljøstyringssystemer, indeholder krav, der svarer til kravene i nævnte forordning, som anført i bilaget til denne beslutning.

Artikel 2

Denne beslutning udelukker ikke, at der udarbejdes krav om miljøstyrings- og revisionsordninger i fremtidige europæiske normer, og dispenserer ikke fra kravet om at gennemføre europæiske normer uændret som nationale normer og tilbagetrække ikke-overensstemmende nationale normer i rette tid.

Artikel 3

Denne beslutning er rettet til medlemsstaterne.

Udfærdiget i Bruxelles, den 2. februar 1996.

På Kommissionens vegne

Ritt BJERREGAARD

Medlem af Kommissionen

(1) EFT nr. L 168 af 10. 7. 1993, s. 1.

BILAG

DE KRAV I RÅDETS FORORDNING (EØF) Nr. 1836/93, FOR HVILKE DER ER TILSVARENDE STANDARDER I BS7750: 1994:

>TABELPOSITION>
KOMMISSIONENS BESLUTNING af 2. februar 1996 om finsk støtte til sædekorn (Kun den finske tekst er autentisk) (96/152/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2358/71 af 26. oktober 1971 om den fælles markedsordning for frø (1), senest ændret ved akten vedrørende Østrigs, Finlands og Sveriges tiltrædelse og ved forordning (EF) nr. 3290/94 (2), særlig artikel 8, stk. 2, og

ud fra følgende betragtninger:

Ifølge ovennævnte bestemmelse kan Finland efter tilladelse fra Kommissionen yde støtte til visse mængder af sædekorn, der udelukkende er produceret i dette land som følge af dets særlige klimatiske betingelser; denne bestemmelse, som i øvrigt ikke hindrer, at Rådet senere som led i proceduren i EF-traktatens artikel 43 bringer en afklaring, og hvis hensigtsmæssighed ikke kan drages i tvivl, omfatter sorter af sædekorn, der ikke henhører under den fælles markedsordning, der er fastsat ved forordning (EØF) nr. 2358/71;

for disse sorter af sædekorn har den finske regering ved skrivelse af 13. oktober 1995, suppleret den 9. november 1995 med yderligere oplysninger, anmodet Kommissionen om tilladelse til at yde landbrugsbedrifterne den støtte, der er fastsat i ovennævnte artikel 8, så der i landet opretholdes en relevant mængde af de pågældende produkter efter tiltrædelsen;

støtten modsvarer de betingelser, der er fastsat ved den pågældende bestemmelse; den gælder således sorter, der er opført på den finske sortsliste, og som kun dyrkes i Finland, bortset fra begrænsede mængder, der dyrkes i grænseområder; støttens størrelse og de mængder, støtten ydes for (mængder, der svarer til halvdelen af Finlands årlige behov), er begrundede i betragtning af det mål, foranstaltningen sigter mod -

VEDTAGET FØLGENDE BESLUTNING:

Artikel 1

Finland bemyndiges til at yde landbrugere, der på landets område avler sædekorn af sorter, der er godkendt i den finske lovgivning, en støtte på indtil 15 FM/100 kg for en mængde på højst 100 000 tons pr. år.

Finland sikrer ved en relevant inspektionsordning, at støtten kun ydes til de i første stykke nævnte sorter. Den meddeler Kommissionen listen over de godkendte sorter og alle ændringer af listen.

Artikel 2

Denne tilladelse tages op til fornyet behandling senest i 1999.

Artikel 3

Denne beslutning er rettet til Republikken Finland.

Udfærdiget i Bruxelles, den 2. februar 1996.

På Kommissionens vegne

Franz FISCHLER

Medlem af Kommissionen

(1) EFT nr. L 246 af 5. 11. 1971, s. 1.

(2) EFT nr. L 349 af 31. 12. 1994, s. 105.